**RAPORT DE SPECIALITATE**

al Direcției Impozite și Taxe Locale

 la proiectul de hotărâre a consiliului local privind stabilirea plafonului minim al obligațiilor fiscale restante datorate de către debitorii persoane juridice

care urmează a fi publicate

În conformitate cu prevederile:

- Legii nr. 207/2015 privind Codul de procedură fiscală, cu modificările și completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

- Legii nr. 52/2003 privind transparența decizională în administrația publică locală republicată;

Consiliile locale adoptă hotărârile cu privire la dezvoltarea economico-socială și de mediu a comunei, orașului sau municipiului.

Conform prevederilor art.162 alin.1 din Legea nr. 207/2015 *privind Codul de procedură fiscală*, organele fiscale au obligația de a publica pe pagina de internet proprie, lista debitorilor persoane juridice care înregistrează obligații fiscale restante, precum și cuantumul acestor obligații.

Ținând cont și de prevederile art.162 alin.2 lit.b din Legea nr. 207/2015 *privind Codul de procedură fiscală*, conform cărora plafonul obligațiilor restante se stabilește prin hotărâre a consiliului local, propunem spre aprobare plafonul de 5.000 lei pentru persoane juridice.

Lista se publică trimestrial, până în ultima zi a primei luni din trimestrul următor celui de raportare și cuprinde obligațiile fiscale restante la sfârșitul trimestrului și neachitate la data publicării.

Înainte de publicare, obligațiile fiscale restante se notifică debitorilor. În termen de 15 zile de la achitarea integrală a obligațiilor fiscale datorate, organul fiscal operează modificările pentru fiecare debitor care și-a achitat aceste obligații.

Având în vedere cele expuse anterior, propunem spre aprobare Consiliului Local, proiectul de hotărâre privind stabilirea plafonului minim al obligațiilor fiscale restante datorate de către debitorii persoane juridice care urmează a fi publicate.

**Analizând toate prevederile sale, proiectul de hotărâre se înaintează Consiliului Local al Municipiului Satu Mare, cu propunere de aprobare.**

Șef serviciu Evidența Veniturilor, Urmărire,

Executare Silită și Amenzi

 jr. Mirel Cristian Dan

Director executiv
 ec. Vasile Claudiu Tincu

*Redactat: c.j.Dragoș Cristina /3ex.*